
	1.
	Արտակ Ղարաքեշիշյան «Արմենիա Վայն» ՍՊԸ-ի ներկայացուցիչ
31.08.2026 20:16:16
	Չի ընդունվել
	Սասունիկ բնակավայրում գտնվող համայնքային հողերի հաշվին նախատեսել օտարվող հողամասերի փոխանակման հնարավորություն։
	
	Առաջարկը չի ընդունվել, քանի որ հանրային լսումն իրականացնող մարմինը չի կարող համայնքի անունից հողերի փոխանակման պարտավորություն ստանձնել։ Ազատ համայնքային հողերի վարձակալության, սեփականության իրավունքով ձեռքբերման կամ փոխանակման հնարավորությունը ենթակա է քննարկման համայնքի հետ։
	

	2.
	Արտակ Ղարաքեշիշյան «Արմենիա Վայն» ՍՊԸ-ի ներկայացուցիչ
31.08.2026 20:09:38
	Ընդունվել է
	Որոշումն ուժի մեջ մտնելուց հետո հնարավորինս արագ տրամադրել գնահատման, փոխհատուցման և գույքի հանձնման հստակ ժամանակացույց՝ հաշվի առնելով հողերի շուկայական գների շարունակական աճը և փոխարինող հող ձեռք բերելու հնարավորության նվազումը։
	
	Առաջարկն ընդունվել է։ Նախագծով սահմանված են գործընթացի հիմնական ժամկետները։ Որոշումն ուժի մեջ մտնելուց և իրացման գործընթացում մասնագիտացված կազմակերպությունն ընտրելուց հետո ազդակիրներին կտրամադրվեն կազմակերպության կոնտակտային տվյալները և օրենքով սահմանված բոլոր փուլերը ներառող մանրամասն ժամանակացույց։
	

	3.
	Ռոման Եղիազարյան «Կարեն Եղիազարյան» ԱՁ-ի ներկայացուցիչ
31.08.2026 20:06:12
	Մասամբ է ընդունվել
	Ակադեմիական քաղաքի կառուցապատման ընթացքում հնարավորության դեպքում օգտվել տեղական արտադրողների կարողություններից։
	
	Առաջարկն ընդունվել է ի գիտություն։ Ակադեմիական քաղաքի կառուցապատման և առանձին ներդրումային բաղադրիչների իրականացման համար կազմակերպվող գործընթացները լինելու են հանրային և մրցակցային։ Տեղական արտադրողները կարող են մասնակցել դրանց՝ օրենսդրությամբ և համապատասխան ընթացակարգերով սահմանված հավասար պայմաններով։
	

	4.
	Ռոման Եղիազարյան «Կարեն Եղիազարյան» ԱՁ-ի ներկայացուցիչ
31.08.2026 20:03:37
	Մասամբ է ընդունվել
	Գործող արտադրություններին տրամադրել բավարար անցումային ժամանակ՝ անհրաժեշտ ենթակառուցվածքները, այդ թվում՝ ենթակայաններն ու արևային կայանները տեղափոխելու համար։
	
	Առաջարկն ընդունվել է մասնակի։ Գույքի հանձնման կոնկրետ ժամկետները ձևավորվելու են գնահատման, համաձայնության կամ անհամաձայնության, պայմանագրի կնքման, փոխհատուցման և գույքի հանձնման հաջորդական փուլերով և սահմանվելու են օրենքով, իսկ համաձայնության դեպքում՝ նաև պայմանագրով։ Բոլոր տնտեսվարողների համար միասնական հատուկ անցումային ժամկետ նախագծով սահմանելը նպատակահարմար չէ՝ դեպքերի անհատական առանձնահատկությունների պատճառով։
	

	5.
	Ռոման Եղիազարյան «Կարեն Եղիազարյան» ԱՁ-ի ներկայացուցիչ
31.08.2026 19:51:02
	Չի ընդունվել
	Պետական աջակցություն ցուցաբերել գործող արտադրամասերի համար փոխարինող հողատարածքներ գտնելու հարցում։
	
	Առաջարկը չի ընդունվել, քանի որ փոխարինող հողատարածքների տրամադրումը կամ ընտրությունը տվյալ նախագծի և հանրային լսումն իրականացնող մարմնի լիազորությունների շրջանակում չեն։ Առաջարկը կարող է գրավոր ներկայացվել համապատասխան համայնքին և այլ իրավասու մարմիններին՝ առանձին քննարկման համար։
	

	6.
	Ռոման Եղիազարյան «Կարեն Եղիազարյան» ԱՁ-ի ներկայացուցիչ
31.08.2026 19:50:06
	Մասամբ է ընդունվել
	Ապահովել Սիլիկյան թաղամասում գտնվող՝ համայնքի բնակիչների համար նշանակություն ունեցող մատուռի և մեծ խաչի պահպանությունը։
	
	Առաջարկն ընդունվել է ի գիտություն։ Ներկայացված փաստաթղթերում կառույցը որպես առանձին գրանցված օբյեկտ արտացոլված չէ, ուստի անհրաժեշտ է նախ ճշտել դրա տեղադիրքը և իրավական կարգավիճակը։ Համայնքային հողի վրա գտնվելու դեպքում հարցը ենթակա է քննարկման Երևանի քաղաքապետարանի հետ։ 
	

	7.
	Սարգիս Աղաբեկյան «Հավերժություն-1» և «Հավերժություն-2» ՍՊԸ-ների ներկայացուցիչ
31.08.2026 19:48:25
	Մասամբ է ընդունվել
	Հնարավորություն նախատեսել ազդակիր տնտեսվարողների՝ Ակադեմիական քաղաքի ծրագրին որպես մասնավոր ներդրող մասնակցելու համար:
	
	Առաջարկն ընդունվել է ի գիտություն։ Ակադեմիական քաղաքի տարածքը դիտարկվելու է որպես միասնական ներդրումային ծրագիր։ Հիմնական ենթակառուցվածքները կստեղծվեն պետության կողմից, իսկ առանձին բաղադրիչների համար հետագայում կարող են կիրառվել հանրային և մրցակցային ընթացակարգեր, այդ թվում՝ պետություն-մասնավոր համագործակցության ձևաչափեր։ Ներդրումային փաթեթների պայմանները կհրապարակվեն դրանց վերջնականացումից հետո:
	

	8.
	Սարգիս Աղաբեկյան «Հավերժություն-1» և «Հավերժություն-2» ՍՊԸ-ների ներկայացուցիչ
31.08.2026 19:47:36
	Ընդունվել է
	Իրացման գործընթացը կազմակերպել հնարավորինս արագ, տնտեսվարողների գործունեության բնականոն կազմակերպման և հնարավոր վնասներից խուսափելու համար։
	
	Առաջարկն ընդունվել է։ Գործընթացը նախատեսվում է կազմակերպել հնարավորինս սեղմ և հստակ ժամկետներում՝ այն համադրելով Ակադեմիական քաղաքի ծրագրի ընդհանուր ժամանակացույցի հետ։ Նախագծով արդեն սահմանված են օտարման գործընթացի հիմնական վերջնաժամկետները։
	

	9.
	Սարգիս Աղաբեկյան «Հավերժություն-1» և «Հավերժություն-2» ՍՊԸ-ների ներկայացուցիչ
31.08.2026 19:46:12
	Ընդունվել է
	Հստակեցնել և գրավոր ներկայացնել գույքի գնահատման ու փոխհատուցման ամբողջ փուլային ժամանակացույցը։
	
	Առաջարկն ընդունվել է։ Նախագծով սահմանված են օտարման գործընթացն սկսելու վերջնական ժամկետը, նկարագրության արձանագրությունների կազմման և գնահատման աշխատանքների ավարտի ժամկետները, ինչպես նաև ծանուցման ժամկետները։ Որոշումն ուժի մեջ մտնելուց և իրացման գործընթացում մասնագիտացված կազմակերպությունն ընտրելուց հետո ազդակիրներին կներկայացվի օրենքով սահմանված բոլոր փուլերը ներառող առավել մանրամասն ժամանակացույց։
	

	10.
	Սարգիս Աղաբեկյան «Հավերժություն-1» և «Հավերժություն-2» ՍՊԸ-ների ներկայացուցիչ
31.08.2026 19:44:22
	Ընդունվել է
	Գնահատողներին և շահագրգիռ սեփականատերերին տրամադրել գնահատման համար անհրաժեշտ քաղաքաշինական ելակետային տվյալները՝ գլխավոր հատակագծից և գոտևորման նախագծից բխող կառուցապատման գործակիցները, հարկայնությունը, թույլատրելի օգտագործումը, սահմանափակումները և այլ չափորոշիչներ։
	
	Առաջարկն ընդունվել է։ Ակադեմիական քաղաքի գլխավոր հատակագիծը և տվյալ տարածքների գոտևորման նախագիծը գտնվում են համալիր փորձաքննության և հաստատման ավարտական փուլում։ Դրանց հաստատումից հետո համապատասխան պաշտոնական տվյալները օրենքով սահմանված կարգով հասանելի կդարձվեն գնահատող կազմակերպություններին և շահագրգիռ սեփականատերերին։
	

	11.
	Սարգիս Աղաբեկյան «Հավերժություն-1» և «Հավերժություն-2» ՍՊԸ-ների ներկայացուցիչ

	Մասամբ է ընդունվել
	Գույքի գնահատման ժամանակ հաշվի առնել տարածքների՝ ռելիեֆով, կատարված հողային աշխատանքներով, ճանապարհային և այլ բարեկարգումներով պայմանավորված էական տարբերությունները և, միայն համեմատական մեթոդով չսահմանափակվելով, ըստ անհրաժեշտության կիրառել լավագույն և առավել արդյունավետ օգտագործման ու եկամուտների կապիտալացման մեթոդները։
	
	Առաջարկն ընդունվել է այն մասով, որ գնահատման ընթացքում պետք է հաշվառվեն հողամասի և դրա վրա կատարված բարելավումների անհատական առանձնահատկությունները։ Միաժամանակ գնահատման կոնկրետ մեթոդի ընտրությունը լիցենզավորված գնահատողի մասնագիտական լիազորությունն է և իրականացվում է գործող գնահատման մեթոդաբանությամբ։ Սեփականատերը կարող է գնահատող ընտրել հաստատված ցանկից։ Իրավաբանական անձանց և գործող բիզնեսների դեպքում օրենքով նախատեսված կարգով գնահատման ենթակա կարող են լինել նաև հնարավոր կորուստները։
	




